Fritidsbåtdirektivet

Fritidsbåtdirektivet (94/25/EF) er et EU-direktiv som stiller sikkerhets- og miljøkrav til fritidsfartøyer på mellom 2,5 og 24 meters skroglengde. Norge har gjennomført direktivets krav ved forskrift.Forskrift om produksjon og omsetning av fritidsfartøy mv

Fritidsbåter som etter 16. juni 1998 tas i bruk eller gjøres tilgjengelig for første gang i EØS-området må som hovedregel være CE-merket og oppfylle direktivets krav.

Kravet om CE-merking innebærer blant annet at båten skal være utstyrt med et produsentskilt, som opplyser om fabrikantens navn, største last, maksimalt antall personer som kan være ombord, unik CIN-kode (viser produsentens nummer, båtens serienummer, byggeår, m.v.) og konstruksjonskategori. Båten skal ha gode manøvreringsegenskaper ved tilsiktet bruk.

 Konstruksjonskategorier
Direktivet deler fartøyene inn i fire konstruksjonskategorier, som angir hvilke bruksområder båten skal være konstruert for:
 Konstruksjonskategori  Vindstyrke (Beauforts skala)  Signifikant bølgehøyde (meter) A - havgående fartøy Over 8  mer enn 4 B - fartøy til bruk utenfor kysten til og med 8 (sterk kuling) til og med 4 C - fartøy til bruk nær kysten  til og med 6 (liten kuling)  til og med 2 D - fartøy for beskyttet farvann til og med 4 (laber bris)  til og med 0,3

Som en tommelfingerregel kan man multiplisere den signifikante bølgehøyden med 1,8 for å finne den maksimale bølgehøyden som båten er konstruert for.

 Referanser 

 Eksterne lenker 
 Fritidsbåtdirektivet (Direktiv 94/25/EF), Eur-lex
 Forskrift om produksjon og omsetning av fritidsfartøy mv
 Informasjon om CE-merking av fritidsbåter, Sjøfartsdirektoratet

Kategori:EU-direktiver
Kategori:Båtliv
Kategori:Artikler i sjøfart-prosjektet